
**สภาพทั่วไปและข้อมูลพื้นฐาน**

**1 ด้านกายภาพ**

บ้านบึง เป็นแหล่งชุมชนดั้งเดิม มาตั้งแต่ปี พ.ศ.2462 จวบจนเวลาผ่านเลยมาถึงปี พ.ศ. 2464 จึงได้ยกฐานะขึ้นเป็นกิ่งอำเภอบ้านบึง และจัดสร้างที่ว่าการอำเภอขึ้นอย่างเป็นทางการเมื่อปี พ.ศ.2481 ในอดีต สภาพทั่วไปของบ้านบึงมีลักษณะเป็นที่ราบสูงสลับเนินเขา ชาวบ้านประกอบอาชีพเกษตรกรรมเพาะปลูก  
มันสำปะหลัง ทำนาและทำไร่อ้อย สิ่งที่เกิดมาตามจึงเป็นเรื่องของธุรกิจการค้าน้ำตาล ซึ่งเป็นผลผลิตที่ได้จากการเกษตรในพื้นที่ทำการเพาะปลูกนั่นเอง เมื่อกิจการค้าเริ่มเกิดขึ้นในพื้นที่ การค้าขายอื่นๆ จึงเกิดตามมาทำให้ “บ้านบึง” เริ่มแปรสภาพเป็นเมืองที่มีการค้าขายมากขึ้น ประกอบกับมีการอพยพถิ่นฐานเข้ามาของชาวลาวและชาวจีนเพิ่มมากขึ้น ชุมชนบ้านบึงจึงเริ่มขยายตัวกลายเป็น “เมืองบ้านบึง” ดังเช่นในปัจจุบัน

เทศบาลเมืองบ้านบึง เดิมเป็นสุขาภิบาลและได้รับการจัดตั้งขึ้นเป็นเทศบาลตำบลบ้านบึง เมื่อวันที่ 15 กันยายน 2530 ตามพระราชกิจจานุเบกษา เล่มที่ 104 ตอนที่ 183 ลงวันที่ 14 กันยายน 2530 และต่อมาได้การยกฐานะเป็นเทศบาลเมืองบ้านบึง ตามพระราชกฤษฏีกาจัดตั้งเทศบาลเมืองบ้านบึง พ.ศ. 2544 เล่ม 118 ตอนที่ 19 ก ลงวันที่ 26 ตุลาคม 2544 มีผลใช้บังคับวันที่ 27 ตุลาคม 2544 และเป็นเทศบาลใหญ่ มีประชากรประมาณ 18,000 คนขึ้นไป



**สำนักงานเทศบาลเมืองบ้านบึง**

**1.1 ที่ตั้งของเทศบาลเมืองบ้านบึง**

เทศบาลเมืองบ้านบึงมีพื้นที่ 8.02 ตารางกิโลเมตร หรือ ประมาณ 5,012.50 ไร่ ห่างจากตัวเมืองชลบุรี ประมาณ 15 กิโลเมตร ห่างจากกรุงเทพมหานคร ประมาณ 80 กิโลเมตร

**1.2 ลักษณะภูมิประเทศ**

เทศบาลเมืองบ้านบึงมีลักษณะภูมิประเทศเป็นพื้นที่ราบลูกคลื่นและเนินเขา มีอาณาเขตติดต่อกับเทศบาลตำบลบ้านบึง ทั้ง 4 ทิศ ดังนี้

ทิศเหนือ อาณาเขตติดกับ หมู่ 2, 3 เทศบาลตำบลบ้านบึง

ทิศตะวันออก อาณาเขตติดกับ หมู่ 1, 5 เทศบาลตำบลบ้านบึง


ทิศใต้ อาณาเขตติดกับ หมู่ 4, 5 เทศบาลตำบลบ้านบึง

ทิศตะวันตก อาณาเขตติดกับ หมู่ 2 เทศบาลตำบลบ้านบึง

**2. ด้านการเมือง/การปกครอง**

**2.1 เขตการปกครอง**

เทศบาลเมืองบ้านบึงเป็นชุมชนเมือง ซึ่งแบ่งเขตการปกครองเป็น ขุมชน จำนวน 65 ชุมชน



ประกอบด้วย

1. ชุมชนเซิดน้อย 2. ชุมชนวัดบึงบน 3. ชุมชนมาบกรูด

4. ชุมชนหน้าสภาตำบล 5. ชุมชนหนองปลาไหล 6. ชุมชนหนองโคลน

7. ชุมชนสวนผัก 8. ชุมชนบุญประทีป 9. ชุมชนเนื่องจำนงค์

10. ชุมชนวิลล่า 3 11. ชุมชนคู่ขวัญ 12. ชุมชนตะวันออก

13. ชุมชนธารนที 14. ชุมชนแสนรัก 15. ชุมชนบ้านบึงสันติ

16. ชุมชนวัฒนานุกิจ 17. ชุมชนบวรธรรม 18. ชุมชนวิฑูรย์ดำริ

19. ชุมชนมังกร 20. ชุมชนแสนสบาย 1 21. ชุมชนแสนสบาย 2

22. ชุมชนบึงทอง 23. ชุมชนรัตนไพลิน 24. ชุมชนสราญชล

25. ชุมชนศาลเจ้ากวนอู 26. ชุมชนศูนย์การค้า 27. ชุมชนหน้าโรงเจ

28. ชุมชนตลาดใหม่ 29. ชุมชนเซิดน้อย2 30. ชุมชนกลองยาว

31. ชุมชนรุ่งเรืองยิ่ง 32. ชุมชนหลังวัดล่าง 33. ชุมชนตะวันออกเฟส 5

34. ชุมชนหลังโรงเรียน 35. ชุมชนหนองปลาไหล 2 36. ชุมชนวิฑูรย์ดำริ 2

37. ชุมชนเซิดน้อย-เจริญธรรม 38. ชุมชนอยู่สบาย 39. ชุมชนตะวันออกประกายทอง

40. ชุมชนรนารมย์ 41. ชุมชนทรายทองโฮม 42. ชุมชนทรายทองวิลเลจ

43. ชุมชนพูนพิศ 44. ชุมชนวิลล่าสมนาคุณ 45. ชุมชนชวนใจ

46. ชุมชนเทศบาลพัฒนา 47. ชุมชนพูนพิศวิลล่า 3 48. ชุมชนวิลล่า 3 พัฒนา

49. ชุมชนทรายทองธานี 50. ชุมชนพระพรหม 51. ชุมชนสว่างธรรม

52. ชุมชนศีลธรรมสมาคม 53. ชุมชนหนองโคลนฝั่งใต้ 54. ชุมชนทรายทองวิลล์

55. ชุมชนปรีชาราษฎรรังสรรค์ 56. ชุมชนกลางเมือง 57. ชุมชนวิศิษฐ์ชัย

58. ชุมชนประชาร่วมใจ 59. ชุมชนประสานใจ 60. ชุมชนวิลล่า 3 สถาวร

61. ชุมชนตลาดโต้รุ่ง 62. ชุมชนสบายวิลล์ 63. ชุมชนมงคลเมือง

64. ชุมชนสราญรมย์ 65. ชุมชนพรีมีโอ ทาวน์